territoris.cat 19:36 04/05/15\nLes 200 persones que hi van participar van poder gaudir de l'entorn de l'estany i van reflexionar a partir dels cartells distribuïts per l'itinerari que informaven sobre la pobresa a Catalunya i sobre les necessitats d'algunes famílies amb risc d'exclusió social.\nUnes 200 persones van participar a la Volta Solidària a l'estany.\nEl Consorci de l’estany d’Ivars i Vila-sana ha recaptat 395 euros de la quarta volta solidària de l’estany, quantitat que l’entitat destinarà a col·laborar amb el Banc dels Aliments de Lleida i que, concretament, serviran per a ajudar les famílies del Pla d’Urgell que són usuàries del Punt de distribució d’aliments del Consell Comarcal del Pla d’Urgell. La volta solidària de l’estany ha aplegat 125 donacions i unes 200 persones que han gaudit de l’estany i han pogut participar en aquesta activitat.\nLes persones que han completat tota la volta a l’entorn del llac han pogut reflexionar sobre la pobresa a Catalunya i sobre les necessitats d’algunes famílies amb risc d’exclusió social gràcies als cartells informatius col·locats per tot l’itinerari. S’han habilitat dos punts d’avituallament: un a mig camí, a cal Sinén; i un altre al final del recorregut, que ha comptat amb el suport de Cal Valls i de l’Hort Calvís, cosa que ha permès poder oferir als caminants un suc i una peça de fruita. A més a més, i com en les darreres edicions, les persones que han fet una aportació han participat en el sorteig de diversos obsequis facilitats per diverses empreses i entitats de l’entorn de l’estany (Gust d’Hort, Teuleria de Linyola, km 0. La boira de Ponent, Ateneu de Tàrrega, Espai Cultural dels Canals d’Urgell, Consell Comarcal del Pla d’Urgell, Floristeria Pepita i Ve de pas).


Acadèmia de Jurisprudència i Legislació de Catalunya Acadèmia de Jurisprudència i Legislació de Catalunya\n<Dret públic>, <Institució>\nca Acadèmia de Jurisprudència i Legislació de Catalunya, n f\nCorporació de dret públic amb personalitat jurídica pròpia, fundada el 1840 per l'Il·lustre Col·legi d'Advocats de Barcelona i restaurada el 1954, que té per finalitat l'estudi i la investigació del dret, la col·laboració en la reforma de la legislació i el foment de la cultura jurídica.\nL'Acadèmia de Jurisprudència i Legislació de Catalunya té per objectius l'estudi i el debat doctrinal; la col·laboració en els treballs científics d'altres institucions; l'anàlisi de les disposicions legals per a orientar-ne l'aplicació i formular propostes de reforma; l'elaboració d'informes i dictàmens; l'organització de congressos i de conferències, i la publicació de treballs. La integren trenta-sis acadèmics numeraris, els acadèmics d'honor i els acadèmics corresponents. Els primers reben el tractament de il·lustríssim senyor i usen com a distintiu la medalla acadèmica. L'Acadèmia és regida i representada per la Junta de Govern, que és composta pel president, el vicepresident, el censor, el tresorer, el secretari i el vicesecretari.\nFou fundada el 6 de juny de 1840 en el marc de recuperació de la consciència nacional, de ressorgiment cultural i científic i de la febre legislativa fruit de les revolucions burgeses. Tanmateix, té els antecedents en l'Academia de Jurisprudencia Theórico-práctica, establerta el 1777 per Carles III, a petició dels advocats barcelonins Francesc Estalella, Miquel Solà, Vicenç Domènec i Joan Salvat, els quals, un cop desaparegut l'antic col·legi d'advocats de tradició medieval amb el Decret de Nova Planta, emprengueren aquesta acció col·lectiva per aprofundir en el coneixement del dret. Tanmateix, aquesta primera Acadèmia perdurà només fins a la Guerra del Francès. El 1833 es fundà el Col·legi d'Advocats de Barcelona i una comissió impulsà la instauració de l'Acadèmia, sorgida com a resposta a la voluntat que els juristes de la ciutat tinguessin un espai des del qual influir en l'empresa legislativa liberal aleshores tot just estrenada. I el maig del 1840 s'elegí la primera Junta de Govern, presidida per Ramon Roig i Rey, canonge de la Catedral i rector de la Universitat de Barcelona.\nDavant el cos viu i actiu del Col·legi, que recollia les aspiracions professionals dels advocats, la vida de l'Acadèmia seguí una evolució desigual. Després d'uns primers anys d'una certa estagnació, anà consolidant-se i entrà en plena vigoria vers el 1860, en el moment de revifalla social i cultural de la ciutat. Sota la influència de l'escola jurídica de Savigny, l'Acadèmia inicià aleshores també la seva lluita més transcendent sobre la codificació, a més de tractar molts altres temes en l'àrea del dret civil, processal i administratiu.\nEn l'estudi del Projecte de Codi civil espanyol, desplegà un paper destacat com a centre d'anàlisi, de crítica i de debat, des de la dècada dels seixanta fins a la promulgació de la segona edició del Codi civil del 1889, i encara després, en la redacció dels apèndixs. Coincidint amb el final d'una intensa etapa codificadora, el 1893 es dictaren uns nous estatuts, amb l'objectiu de revitalitzar la institució, i dos anys després, el 1895, aparegué la Revista Jurídica de Catalunya, nascuda com a òrgan oficial d'expressió tant del Col·legi d'Advocats com de l'Acadèmia. Amb aquestes transformacions, que coincidien amb l'inici del tercer i darrer mandat de Manuel Duran i Bas, amb el final d'una intensa etapa codificadora i amb el que es conceptua com a època de traspàs del positivisme al modernisme, l'Acadèmia entrà en una nova fase de ressorgiment, que perdurà fins al 1936. Tot i continuar en la línia d'una institució oberta i no de numerus clausus, pretenia esdevenir una corporació més elitista i d'alt nivell, d'acord amb els corrents nous del segle XX que inspiraven aquestes institucions. A partir del 1924, les activitats acadèmiques minvaren a causa de la instauració de la dictadura de Primo de Rivera, que ocasionà greus enfrontaments amb el Col·legi d'Advocats, i durant un període de més de quatre anys (1926-1930) l'Acadèmia quedà en una situació anòmala, no jurídicament abolida, però sí clausurada, és a dir, suspesa.\nEls canvis polítics i socials obrats al país amb l'adveniment de la Segona República necessàriament van tenir conseqüències en la vida corporativa de l'entitat que, durant aquest breu període, s'anomenà Acadèmia de Jurisprudència i Legislació de Catalunya. Amb el règim autonòmic, la corporació esdevingué un instrument útil per als nous serveis que l'aplicació de l'autonomia podia reclamar, com també un instrument creador de noves formes de dret demanades tant per l'Administració com per la societat. Aleshores, l'Acadèmia tingué una intervenció notable en temes cabdals, com ara l'estatut universitari de Catalunya o el mateix Estatut d'autonomia de Catalunya del 1932. Són remarcables l'organització i l'edició dels cicles de conferències sobre aquest darrer tema i també sobre les varietats comarcals del dret civil català. Igualment, durant els anys 1934-1935 edità la revista mensual Legislació i Jurisprudència de Catalunya, destinada a publicar les disposicions de la Generalitat, les resolucions del Tribunal de Cassació de Catalunya i la jurisprudència social derivada del Consell de Treball. Tanmateix, l'aportació més transcendent fou l'organització del Primer Congrés Jurídic Català, celebrat el maig del 1936, que tingué per finalitat bàsica fixar l'abast de l'autonomia legislativa del país i orientar sobre la reforma del dret civil català.\nTot just acabada la Guerra Civil espanyola, el 1939, l'Acadèmia fou suprimida i el seu restabliment no es produí fins al 6 d'abril de 1954, gràcies sobretot als esforços de Francesc d'Assís Condomines i Valls, degà del Col·legi d'Advocats, i de Carles Trias i Bertran. La nova corporació restaurada, que recollia el llegat espiritual de l'antiga Acadèmia, mantenia els seus objectius tradicionals d'investigació i d'estudi del dret i de col·laboració en la tasca legislativa de l'Estat. Però naixia com una entitat de numerus clausus, amb trenta acadèmics numeraris, que havien de ser llicenciats o doctors en dret i haver-se destacat en el camp de la investigació, l'estudi o la pràctica jurídica. El càrrec de president recaigué en Antoni Borrell i Soler, un dels juristes aleshores de més prestigi. En els primers vint-i-cinc anys de l'Acadèmia restaurada, i fins als canvis substancials que representà la implantació del nou règim democràtic de l'Estat espanyol, l'Acadèmia desplegà una activitat notable. I ho feu sota la presidència de figures destacades del món jurídic català: des d'Antoni Borrell i Soler (1954-1955), fins al mateix Francesc d'Assís Condomines i Valls (1969-1977), passant per personatges tan significatius com Joan Ventosa i Calvell (1955-1959), Josep M. Trias de Bes i Giró (1959-1965) i Ramon M. Roca i Sastre (1965-1969). Durant aquest període, l'Acadèmia esdevingué una corporació de dret públic (1966), recuperà la denominació de Acadèmia de Jurisprudència i Legislació de Catalunya (1975) i augmentà de trenta a trenta-sis el nombre dels seus acadèmics numeraris (1976). Com a activitats més rellevants, més enllà del tractament de nombrosos temes, cal remarcar: la contribució decisiva en la Compilació del dret civil de Catalunya, aprovada per les Corts el 1960; la col·laboració en les tasques de preparació i de promulgació de la Constitució espanyola del 1978 i l'Estatut d'autonomia de Catalunya de l'any següent, i l'organització del Segon Congrés Jurídic Català, celebrat els mesos d'octubre i novembre del 1971, amb la finalitat d'analitzar l'aplicació de la Compilació del dret civil especial de Catalunya i de difondre'n el contingut.\nEn els darrers decennis, l'Acadèmia ha continuat desplegant amb vigoria l'activitat que li és pròpia, d'acord amb els objectius que es recullen en els estatuts vigents del 1988. Els darrers presidents que han dirigit aquesta institució acadèmica han estat també personatges rellevants del món jurídic català: Miquel Casals i Colldecarrera (1977-1984), Josep Joan Pintó i Ruiz (1984-1988), Lluís Figa i Faura (1988-1992), Josep-Delfí Guàrdia i Canela (1992-2000 i des del 2008) i Robert Follia i Camps (2000-2008). Entre les activitats dutes a terme i els temes tractats durant aquest últim període, cal destacar la col·laboració en la tasca legislativa de la Generalitat en matèria de dret civil, sobretot en la reforma de la Llei de successió intestada i la de les llegítimes, la reforma del Reglament hipotecari, el Projecte de llei orgànica del poder judicial, el Codi de família de Catalunya o el Codi de dret patrimonial, sempre en la línia clara i decidida de defensa del dret català. Per aquesta tasca meritòria li fou concedida el 1996 la Creu de Sant Jordi de la Generalitat. El fons documental de l'Acadèmia es troba ubicat a la mateixa seu del Col·legi d'Advocats de Barcelona. L'any 2000 l'Acadèmia edità un llibre que recull la seva història i, des del 2007, publica una revista titulada Annals de l'Acadèmia de Jurisprudència i Legislació de Catalunya.\nacadèmia de la llengua acadèmia de la llengua\nca acadèmia de la llengua, n f\nes academia de la lengua\nfr académie de la langue\nen language academy\nOrganisme d'una comunitat lingüística amb potestat reconeguda oficialment per a establir i modificar la normativa.\nL'acadèmia de la llengua de la llengua catalana és l'Institut d'Estudis Catalans.\nescola de policia escola de policia\nca escola de policia, n f\nes academia de policía\nes escuela de policía\nen police academy\nen police school\nInstitució de caràcter públic que s'ocupa de la formació de policies i d'aspirants a un cos policial.


El ‘Friday’ obre la campanya de Nadal més incerta | Mireia Rourera | Barcelona | Societat | El Punt Avui\nEl ‘Friday’ obre la campanya de Nadal més incerta El ‘Friday’ obre la campanya de Nadal més incerta El ‘Friday’ obre la campanya de Nadal més incerta El ‘Friday’ obre la campanya de Nadal més incerta + El ‘Friday’ obre la campanya de Nadal més incerta E-mail\nNous hàbits de compra durant la pandèmia EL PUNT AVUI.\nEl ‘Friday’ obre la campanya de Nadal més incerta El ‘Friday’ obre la campanya de Nadal més incerta El ‘Friday’ obre la campanya de Nadal més incerta El ‘Friday’ obre la campanya de Nadal més incerta El ‘Friday’ obre la campanya de Nadal més incerta E-mail\nDes d’ara i fins als Reis els comerços fan el 30% de les vendes de l’any\nAquest divendres arriba el Black Friday, un dia de descomptes especials importat dels Estats Units que ha arrelat amb força i que des de fa uns anys s’ha convertit en el punt de partida de la campanya de Nadal. Aquest any les vendes que es facin aquest dia (o al voltant d’aquest dia) i les setmanes següents d’abans de Nadal seran, segons les patronals Pimec i Foment, clau per a la recuperació del comerç, un sector molt tocat i que ha perdut molts diners durant aquesta crisi. Aquesta vegada es preveu que creixin, especialment, les vendes per internet.\nEl comerç té pressa per vendre i per poder començar a recuperar-se. Del volum de vendes d’aquests dies en depèn el futur de molts establiments. “En el dia d’avui tenim un 30% dels comerços amb la persiana abaixada a Catalunya. El 12%, definitivament. La resta és possible que intenti recuperar aquest Nadal el que ha perdut, per això és tan important aquesta campanya”, explica Àlex Goñi, president de PimeComerç, que insisteix que si les vendes d’aquest Nadal no anessin bé (per qualsevol rebrot o l’aturada del pla d’obertura) al gener i febrer “hi hauria un veritable daltabaix”. Goñi lamenta que en aquest primer tram d’obertura el govern no hagi inclòs els centres comercials, que es perden les vendes d’aquest divendres, les de dilluns (que és el Cyber Monday, quan es fan descomptes en la venda per internet) i les del pont de la Puríssima.\nCom aniran les vendes és incert. La realitat és que hi ha un consumidor molt polaritzat; per una banda, els que han estalviat i, per l’altra, els que no tenen diners. “Els experts ens diuen que el consumidor arran de la pandèmia té ganes de comprar i activar l’estalvi que ha fet”, va dir dimarts la directora general de Comerç, Muntsa Vilalta, en la presentació d’un estudi sobre les noves formes de consum arran de la crisi de la Covid-19, en què va assegurar que “aquest Nadal ens trobarem amb consumidors que han estalviat i això pot ser una bona notícia”. “Des de la direcció general de Consum hem vist com aquests mesos molta gent ha retardat algunes compres. Per això ara serà una bona oportunitat, sobretot per al comerç de proximitat, pel qual els consumidors estan mostrant preferència”, va dir, també dimarts, la directora general de Consum, Montserrat Ribera.\nEl Banc d’Espanya ha dit aquesta setmana que la taxa d’estalvi de les famílies al conjunt de l’Estat se situa en el 22,5% en el segon trimestre del 2020, el nivell més elevat de la sèrie històrica. Aquesta dada és una de les que donen més esperança al sector. Però per un altre cantó hi ha milers i milers de persones que no tenen diners. Estan en ERTO o bé a l’atur. La por al futur és molt present en una gran majoria de gent i aquest fet també pot condicionar i molt.\nI els comerciants? Molts –i això no ho diuen ara sinó des del primer any– creuen que el Black Friday els fa mal perquè significa que han de fer descomptes molt grans els dies que precisament més vendes hi ha i, per tant, quan el producte s’hauria de vendre al màxim preu per obtenir el màxim benefici. “El que vol dir això és que el Black Friday fa mal a la campanya de Nadal, perquè com més gent compri amb descomptes menys comprarà al preu que tocaria en aquesta època”, explica Àlex Goñi.\nSegons PimeComerç, el 37% dels seus associats, petits i mitjans empresaris del comerç, creuen que el Black Friday tindrà una afectació “negativa” o “molt negativa” en les seves vendes. L’any passat, només el 9% dels associats ho pensaven, tot i que al final la immensa majoria, el 62%, van apuntar-se a la jornada de descomptes. Segons PimeComerç, un 35% dels seus establiments no volen sumar-se al Black Friday, però un 43% sí i un 22% dubten.\nEl Consell de Gremis, per la seva banda, estima que hi participaran entre el 40 i 45% dels comerços de proximitat. A través d’un comunicat, el Consell de Gremis considera que “si el Black Friday se circumscrivís realment a 24 hores podria resultar positiu de cara a dinamitzar les vendes i aportar visibilitat al comerç”.\nPerò la realitat –diu aquesta federació d’entitats integrada per gremis i associacions amb més de 15.000 petites i mitjanes empreses– “és que, per a moltes marques i grans cadenes, aquesta campanya arrenca ja el dia 11 de novembre, es perllonga amb el Cyber Monday, enllaça amb una ja afeblida campanya de Nadal i Reis i culmina amb les rebaixes d’hivern, i dona lloc així a una autèntica marató de descomptes”. Aquest fet –manté el Consell de Gremis–, “que ja resultava insostenible en anys anteriors, en el context actual pot suposar el tancament de molts negocis ja que resulta impossible aguantar una situació de dos mesos amb descomptes permanents”. Entre els mesos de novembre i desembre els comerços registren gran part de la seva facturació anual, entre el 30 i el 35%.\nOpina el mateix Joan Carles Calbet, president de la Unió d’Entitats de Retail de Catalunya, Retailcat, que recorda: “Aquí no som els Estats Units, que el dijous celebren el Dia d’Acció de Gràcies, una festa per a ells com el nostre Nadal, i l’endemà aprofiten per comprar amb descomptes. Per a nosaltres, que el dijous no celebrem res, fer descomptes l’endemà és una moda que no té sentit. Les botigues s’han apuntat al carro perquè s’ha posat de moda, però realment el petit comerç no hi està d’acord.” “I menys aquest any”, diu; per això i per ser “solidaris”, els descomptes que es facin pel Black Friday a Electrodomèstics Calbet es donaran al Clínic per a la recerca al voltant de la Covid-19.\nUna altra incògnita d’aquest any és com seran les rebaixes. PimeComerç manté que, mentre que en la campanya de Nadal del 2019 el 70% dels seus associats van fer les rebaixes després de Reis, aquest any el 70% faran les ofertes, promocions i rebaixes abans del 7 de gener. Les rebaixes seran una nova víctima de la pandèmia.\nEl 60% dels comerços faran ús d’algun sistema de venda digital (botiga en línia, aplicacions mòbils, xarxes socials, etc.) durant la campanya de Nadal. Per què? Perquè durant la pandèmia molta gent ha descobert aquest sistema de compra; també perquè encara són molts els consumidors que tenen por d’anar a les botigues físiques i trobar-se aglomeracions, i, en tercer lloc, perquè molta gent teletreballa (el 18%) i ja no es desplaça tan sovint, cosa que afavoreix la compra des de casa.\nés la taxa d’estalvi de les famílies al conjunt de l’Estat, segons el Banc d’Espanya, un autèntic rècord.\nhi havia en ERTO a Catalunya des del 16 d’octubre fins divendres passat, dia 20.\nEncesa dels llums de Nadal als carrers de Barcelona\nEls 23 eixos comercials de Barcelona Comerç comencen avui la campanya de Nadal amb l’encesa dels llums als carrers, que es farà a les 18 h a les diferents zones comercials de la ciutat. En la majoria dels eixos comercials, el nombre d’establiments que col·laboren en el pagament dels llums de Nadal es manté igual que el Nadal passat, però en un 23% dels casos la complicada situació econòmica de molts negocis ha fet que disminuís el nombre de comerços col·laboradors, com ha passat a l’eix de Sant Andreu, al de Fabra Centre o a Cor Eixample.\nCatalunya contractarà més de 32.000 treballadors\nLa consultoria de recursos humans Adecco calcula que el Black Friday, el “divendres negre”, generarà 32.800 contractacions a Catalunya (26.400 a Barcelona, 3.000 a Tarragona, 2.600 a Girona i 790 a Lleida). Els perfils més demanats són els de preparadors de comandes, mossos de magatzem, repartidors i carreters. Segons aquesta companyia, Catalunya serà l’autonomia que més ocupació temporal generarà a l’Estat amb motiu d’aquest fenomen comercial. El comerç electrònic serà el principal beneficiat de la campanya d’aquest any.\nOfertes també per fer turisme a Barcelona\nEl MNAC, un dels grans atractius JOSEP LOSADA.\nDel 27 al 30 de novembre, a través del web Barcelona Blackfriday, el Consorci Barcelona Turisme posa a l’abast de tothom les ofertes de cultura, lleure, comerços, hotels i restaurants de la ciutat amb la idea de revitalitzar i promoure el turisme a la ciutat de Barcelona i comarques.\nMés de la meitat dels consumidors catalans han canviat els hàbits de consum, preferències i maneres de comprar sobretot durant els mesos de pandèmia, en especial els joves (menors de 45 anys), les dones i les persones que teletreballen. L’estudi Recodificant el comerç: claus per adaptar-nos al consumidor en un entorn incert, que va presentar dimarts la direcció general de Comerç, analitza els canvis en el comportament dels compradors a partir de la pandèmia i una de les conclusions a què arriba és que es consolida la preferència de les compres al comerç local. Un 84% dels ciutadans compren habitualment algun producte als comerços de proximitat (inclou els supermercats) i nou de cada deu consideren molt o bastant important que l’establiment on compren generi ocupació local i dinamitzi l’economia de proximitat. “La voluntat del consumidor d’arrelament amb la comunitat és un element molt important en fer la compra”, va explicar Roger Gaspa, d’RBD Consulting, que ha fet l’estudi. Una altra de les conclusions és que el consumidor està polaritzat perquè per una banda hi ha una gran majoria (73%) que el que més valora de la compra és la qualitat, però per l’altra, hi ha un 65% de població que el que més valora és el preu i un 47% que el que més mira són les promocions i les ofertes. El que sí que valora la majoria és el servei i efectivitat que dona un establiment. “Tu pots tenir el millor web del món que si després no entregues una comanda a l’hora no serveix”, va especificar Gaspa, que va insistir que “més important que la tecnologia és el que hi ha darrere”. I una cosa important: el que més influeix a l’hora de triar una botiga són les recomanacions que te n’han fet. D’entre els aspectes relacionats amb la seguretat sanitària, la mascareta (78%) i l’ús de gel hidroalcohòlic (56%) són els elements més importants, així com la seguretat que dona el pagament contactless (54%), la gestió de cues (52%) i el control d’aforament de l’establiment (48%).\nEl Punt Avui. Girona 26-11-2020, Pàgina 4\nEl Punt Avui. Nacional 26-11-2020, Pàgina 4


Sana, Shahinur, Diakhoumba i el llarg camí de la retrobada - Social.cat\nSana, Shahinur, Diakhoumba i el llarg camí de la retrobada\nEl reagrupament familiar permet a les persones immigrants que porten un temps aquí, i que han decidit establir-se a l'Estat espanyol, de portar familiars\nDiumenge, 20 de maig de 2018 | 08:15 h\nShahinur i la seva família, de Bangla Desh | Judit Domènech\nL’hospitalitat de la Sahinur treu el cap pel replà. Ens rep com si ens conegués de tota la vida: ens ha preparat pastes dolces i salades, fetes a base de llenties, i te. Viu al Raval, en un pis que no deu tenir més de 40 metres quadrats plens de colors. Uns colors que ens transporten de seguida a Bangla Desh, el seu país d’origen. La Sahinur ha convertit aquest pis petit en una llar. Hi viu amb el seu marit, el Reazur, i els seus dos fills; la Rida i el Read, de 5 i 9 anys, respectivament.\nNomés té un pulmó de la mida d’un anell. L’han operat fa poc i ha estat dos mesos sense poder moure’s. “Vaig intentar que vingués la meva mare però li van denegar el permís d’entrada al país”, diu. Malgrat tot, no perd el somriure. Just li sona el telèfon i és la seva mare. Despenja i iniciem una connexió en directe amb Bangla Desh. Ara ja sabem d’on surt la seva expressivitat.\nLa Shahinur es va casar amb 18 anys, ja n’han passat deu. Ens mostra, orgullosa, les fotos del casament, en format pòster, que guarneixen les parets de la seva habitació. “Abans era guapa i prima”, ens diu, fent broma. Mentre devorem aquestes delícies de Bangla Desh, arriba el seu fill, el Read, que ve de jugar a basquet. El dia 15 comencen el Ramadà. “El meu fill també el vol fer!”, ens diu divertida. Tot i que ens explica que només li deixa fer els caps de setmana: “Entre setmana ha d’anar a l’escola i això és prioritari”. A partir dels 13 anys és obligatori, el seu fill només en té 9.\nLa Shahinur manté ben vius els vincles amb el seu origen. Va sovint a una associació de Bangla Desh del Raval.\nQuan ja portem una hora conversant i berenant arriba el marit de la Shahinur, el Reazur Hossain. Estarem amb ell només deu minuts perquè ve de treballar i ha de tornar a la feina, però a una altra. Té dues feines i fa mitja jornada a cada lloc. Ell va arribar a Catalunya el 30 de novembre del 2003. De seguida es va instal·lar a Platja d’Aro. Va obrir un negoci l’any 2008 que no va acabar de rutllar i, després de tancar-lo, va arribar la Shahinur. “La senyora de la rostisseria que hi havia al costat de casa em va ajudar molt perquè xerrava molt i em va fer més càlida l’acollida”, explica ella.\nAl cap de poc temps, es van traslladar a Barcelona, primer en un pis compartit que, malgrat que confessen que no era un lloc ideal per viure, els va ajudar a adaptar-se a la gran ciutat. La Shahinur manté ben vius els vincles amb el seu origen. Va sovint a una associació de Bangla Desh del barri, on comparteix vivències amb altres persones que un dia també van fer molts quilòmetres per venir a viure a aquest barri de carrers estrets, al cor de Barcelona. També fa classes de castellà: “De català no en faig perquè els horaris són intensius i incompatibles amb els horaris dels meus fills”.\nMenjar típic de Bangla Desh. | Judit Domènech\nJoves, parelles i gent gran: els perfils dels nouvinguts\nEl perfil majoritari de persones que arriben a Catalunya per reagrupament són “joves, parelles -sobretot dones- i gent gran”, explica el secretari de la Taula de Ciutadania i Immigració de la Generalitat, Orland Cardona. Les famílies, per poder-se reagrupar, passen per un procés de tràmits administratius en què han de justificar que disposen d’un habitatge on viure i un mínim d’ingressos, entre altres requisits. En tot aquest procés hi juguen un paper important la Generalitat i l’Estat, però també els ajuntaments.\nCardona considera que “és una oportunitat” pels consistoris locals el fet de conèixer tot aquest fragment de població. “Si ets l’alcalde o l’alcaldessa d’un poble pots fer-ne un seguiment. L’objectiu és culminar amb la inclusió d’aquestes persones i fer una acollida personalitzada”, subratlla.\nLa Sana va arribar a Catalunya l’any 2011. Un any abans, s’havia casat al Marroc, el seu país d’origen.\nLa majoria de persones que es retroben amb la seva família a Catalunya provenen del Marroc (2.811 persones el 2017), seguit del Pakistan (1.542) i la Índia (809), i gran part d’aquests s’assenten a Barcelona. Aquest és el cas de la Sana, que va arribar a Catalunya l’any 2011. Un any abans, s’havia casat al Marroc, el seu país d’origen. El seu marit ja vivia a Catalunya des de l’any 2003, però encara no es coneixien. La seva història d’amor va començar en un viatge d’ell al Marroc.\n“La seva mare va venir a veure la meva i li va dir que tenien un fill que volien que es casés, i els agradaria que fos amb la seva filla. Ell va arribar un dissabte i el diumenge ens vam asseure, vam parlar, em vam agradar i, una setmana després, vam celebrar la boda”, recorda, amb emoció, la Sana. “Va ser un casament molt tradicional”, afegeix. Aleshores, al cap de mig any i amb tots els papers a punt, van posar rumb cap a terres catalanes.\nAterrar a un món desconegut\nQuan li preguntem a la Sana com va ser el seu procés d’adaptació, contesta que “difícil”. En realitat, però, no va tenir elecció. “El meu marit treballava de set del matí a set de la tarda. Jo estava sola a casa i no sabia parlar ni català ni castellà però això va fer que m’espavilés de cop i vaig sortir a fer-me el DNI. Tota sola. Tota una aventura. Vaig trobar l’edifici gràcies a un mapa que em va imprimir el meu marit, vaig anar mirant què feia la gent, vaig veure que agafaven un tiquet i vaig fer el mateix”. La complicació va arribar quan la noia del taulell li va demanar que pagués la “taxa” del DNI. La Sana no entenia res, no sabia què era la “taxa”. Atabalada, va agafar tots els papers, va tornar a casa i va trucar al seu marit. Ell li va explicar què era i què havia de fer, i ho va poder solucionar. El primer repte ja l’havia aconseguit.\n“Quan no entenia una paraula me l’apuntava i li demanava al meu marit. Sempre m’he esforçat”, explica la Sana.\nAterrar a un món completament desconegut no és fàcil. El seu marit, en el seu moment, ja havia fet algun curs de castellà, però ella no s’hi va posar fins al cap d’uns anys de ser aquí. Ella va aprendre les bases de l’idioma gràcies als dibuixos animats que mirava, subtitulats, mentre estava embarassada. “Quan no entenia una paraula me l’apuntava i li demanava al meu marit. Sempre m’he esforçat”, explica. Així és com la Sana va aprendre la llengua. Ara ja té tres nens i parla amb molta agilitat tant el català com el castellà. Els petits també. A ella li agradaria ara estudiar auxiliar d’infermeria.\nFacilitar l’accés als estudis és un dels recursos que, des d’aquesta passada legislatura, la Generalitat ofereix. “Trobàvem que ens faltava alguna cosa per ajudar aquestes persones que sabem qui són, que vindran, a quin lloc aniran a parar, si tenen estudis o no…”, explica Cardona. Per això, l’Administració catalana ha impulsat, a través del programa 'Hola Família!', càpsules de 40 segons en nou idiomes i sobre nou temes que consideren que poden ser útils per a persones nouvingudes. Aquestes van des de l’accés a l’educació, el buscar feina, el coneixement del país, l’accés a la salut, etc.\n“Això és un punt de partida. Aquests vídeos s'envien a totes les persones que obtenen un informe favorable a la seva sol·licitud amb un enllaç SMS. Enviem un missatge cada mes fins arribar als 9 vídeos”, explica Cardona, que afegeix que esperen que sigui una eina útil per “facilitar l’adaptació de les persones nouvingudes”.\nLa Diakhoumba, l'Ibrahima i la seva filla, Kandy. | Mar Barberà\nTornar a abraçar la família\nLa dona de l’Ibrahima Fofana, la Diakhoumba, tot just fa un mes acaba d’arribar a Sant Feliu de Llobregat. Ha vingut amb la seva filla de tres anys, la Kany. Encara no hem obert la porta i la petita ve corrents i es llença als nostres braços.\nEl març del 2008 Fofana va arribar a Catalunya. Venia del Senegal. Ara, després de tot aquest temps vivint sol, l'Ibrahima ha vist, per fi, complert el seu somni: retrobar-se amb la seva parella i la seva filla. L'Ibrahima va començar a treballar en una fàbrica de reciclatge, al departament de neteja. Ara ha canviat de feina i és comercial d’una empresa de noves tecnologies, que es dedica a la realització de transferències materialitzades en compres de menjar i altres serveis des de l’estranger al país d’origen.\nMentre la Kany continua saltant pels sofàs, intentem parlar amb la seva mare, la Diakhoumba. La barrera idiomàtica es fa palesa però l’Ibrahima tradueix:“ Això és molt diferent d'allà. Al Senegal tothom entra i surt de les cases, aquí estic bastant sola”, diu ella.\nMalgrat haver trigat deu anys en reagrupar-se, explica l'Ibrahima, aquí li han facilitat les gestions. “El problema ha estat en el meu país d’origen perquè han trigat molt. He estat més de sis mesos només per aconseguir la cita al Consulat de Dakar.Tot això, tenint en compte que aquí ja tenia el consentiment d'arribada”, s’exclama.\n“Cuinem menjar senegalès però el pa amb tomàquet ja no falta mai!”, diu l’Ibrahima.\nL’Ibrahima ha cursat l'ESO aquí i ha fet la prova d'accés del cicle formatiu del grau superior. La seva filla començarà l'escola el curs vinent. “Així, quan ella comenci l'escola bressol, la meva dona anirà a l'escola d'adults”.\nTot i que l’Ibrahima no descarta tornar al Senegal d’aquí uns anys, ara construeix el present entre Sant Feliu de Llobregat on viu i Parets del Vallès, on treballa. A més, aquesta localitat acull l’Associació Senegalesa de Persones Immigrants de Missirah on van sovint i es reuneixen amb altres persones immigrants. “Tenim un equip de futbol, entrenem sovint i quan acabem, fem l’àpat plegats. Cuinem menjar senegalès però el pa amb tomàquet ja no falta mai!”, diu l’Ibrahima.


Glowing darkness | Centre Cívic Guinardó | Ajuntament de Barcelona\nExposició de fotografia de Sergi Matés\nGlowing Darkness pretén plasmar la necessitat del fotògraf de trobar moments de tranquil·litat dins d'un ambient que el pertorba, com és la ciutat de Barcelona, considerant que ve d’un poble amb un entorn totalment oposat. Aquesta dicotomia es fa explícita, també, dins de la mateixa ciutat: caòtica durant el dia i serena durant la nit.\nAmb aquest conjunt d'imatges vol transmetre aquells moments en què la ciutat es recull i aconsegueix reconciliar-se en un ambient sorprenentment còmode, buscant els instants on l’espai urbà s’impregna de silenci, tranquil·litat i soledat. La col·lecció mostra un recull de diverses nits pels carrers de Barcelona darrere de la càmera, submergint-se en aquesta atmosfera, per ell encara hostil, per d’alguna manera fer-la seva.\nAquest projecte neix de la contraposició entre els dos mons que conformen actualment la seva vida i la voluntat d’explicar-se a través de la fotografia analògica. Aquesta tècnica li permet centrar l’atenció en l’efímer del moment retratat, aconseguint una estètica molt més intimista de la qual vol fer-vos-en partícips.\nEl meu treball com a fotògraf es centra en la quotidianitat del que m’envolta, buscant la bellesa que sovint amaga. En el transcurs dels anys, he anat descobrint noves formes d’estètica dins d’un àmbit casual en el qual adopto un rol d’espectador darrere de la càmera per tal d’aconseguir alienar-me del present i trobar un punt de vista més subjectiu. Es tracta de plasmar els moments que a la resta se’ls hi escapen de les mans i d’aquesta manera retratar els tresors amagats dins l’ordinari, participar des de l’absent en la vida dels altres capturant l’essència dels instants per fer-los eterns.\nLa fotografia analògica és la meva via d’expressió, ja que m’obliga a ser pacient i conscient de la fugacitat dels moments atorgant-los-hi una singularitat aparentment imperceptible. El procés químic que l’acompanya em permet crear un vincle més profund amb cada imatge i formar part de tot el cicle creatiu, una complicitat impossible d’aconseguir amb el sistema digital. Cada fotografia porta intrínseca un valor artesanal que trenca amb la mecanització moderna.\nSergi Matés, Barcelona 2018.\nActivitat paral·lela: Dijous 15 de febrer a les 18.30 h.\nUs proposem una ruta a peu pel barri del Guinardó per a prendre les tècniques de la fotografia nocturna de la mà de l’artista Sergi Matés. Després tornarem al centre cívic per visionar i comentar entre tots els participants les fotos realitzades.\nRequisits: portar la pròpia càmera fotogràfica digital.


Un món de besllums - El Temps de les Arts\nVicenç Viaplana: S/T, 1976. © Vicenç Viaplana\nUn món de besllums\n07 maig 2021 01 maig 2021 per Montse Gispert-Saüch\nAquest és l’any Vicenç Viaplana (Granollers 1955), que desplega la seva obra per la geografia catalana, en un reconeixement merescut després de molts anys d’exercici pictòric discret i constant.\nPtge de Mercader 12, Barcelona\nFins al 4 de juny de 2021\nComplementant l’exposició antològica de la Fundació Vila Casas, la mostra Vicenç Viaplana, la veritable il·luminació no brilla, del Centre Cultural La Mercè de Girona i Submergències al Museu de Granollers, la galeria Marc Domènech aposta per un diàleg inèdit entre les diferents etapes de l’artista vallesà que, fent marrades, s’encavallen i despleguen el seu ric imaginari. No és una exposició cronològica sinó que salta i sorprèn en girs imprevistos, acarant obres dels anys 70 amb peces actuals, trenades per un mateix fil subtil i oníric.\nVicenç Viaplana: Paraules somiades 2 del 2019 i S/T 1976. © Galeria Marc Domènech.\nVicenç Viaplana. Visions i cadències mostra l’evolució i recerca de Viaplana al llarg de 40 anys, des del llenguatge conceptual primer fins al llenguatge depurat actual, d’una obra que bascula entra la figuració i l’abstracció, des d’una visió poètica. La mostra permet resseguir el seu procés creatiu, al llarg d’unes 40 peces entre dibuixos, fotografies i pintures. S’inicia als anys 70 experimentant en accions conceptuals al seu Granollers natal, formant part del col·lectiu que Alexandre Cirici anomenà Meridià de Granollers –un moment àlgid i catalitzador de l’art conceptual-, que alterna amb dibuixos espontanis fets a casa seva, seguint l’instint de dibuixar.\nVicenç Viaplana: S/T 1976. © Vicenç Viaplana.\nVicenç Viaplana: La quimèrica recerca del sentit 1995-2002. © Vicenç Viaplana\nL’exposició rescata curiosos dibuixos psicodèlics i peces surrealistes mai vistes fins ara, algunes inquietants, de sers fantàstics i figures biomòrfiques o geometritzants, homes papallona… amb reminiscències del món màgic de Joan Ponç, que conjuga amb les sèries boiroses del 2000 i l’última del Montseny.\nEls primers dibuixos juguen a trencar o distorsionar la figura, en contraposició al paisatge contemporani posterior a què ens té avesats: oníric, sideral o evanescent. Un petit retrat d’un cap talment una llimona al costat del cos de La quimèrica recerca del sentit, que sembla un paisatge més, afí a l’esfera de L’Extensió per la incertesa 12. Aquesta joc de confrontació i diàleg de peces de diferent estètica i allunyades en el temps convida a nous aparellaments.\nVicenç Viaplana: Black morning inspiration 2015. © Vicenç Viaplana\nLes paraules somiades de 2019 conviuen amb caps amb papallones i vegetals, o peculiars ciborgs dels anys 70; i l’ull astral de Black morning inspiration del 2015 amb un personatge blanc que du màscara, pintat als 19 anys. I el dibuix sideral de llapis i lleixiu del 1974 o el petit cercle del mateix any que lliga amb Obsessió del 2004 prefiguren les atmosferes indefinibles posteriors.\nViaplana és un pintor autodidacte, que s’emmiralla en la poca cultura underground que albira en l’època grisa del tardofranquisme. Estudiant de psicologia, a Viaplana sempre l’ha atret allò desconegut: el somni, la transcendència…, els universos paral·lels lligats a la intuïció, que percaça obstinadament i que interpel·len i provoquen l’espectador. Fascinat per La interpretació dels somnis de Freud, però també per la recerca científica, l’astronomia, la música, el cinema i la fotografia, el seu art beu de nombrosos estímuls per crear imatges noves, experimentar els límits de la pintura.\nVicenç Viaplana: S/T, 1974. © Vicenç Viaplana\nVicenç Viaplana: Obsessió 2004. © Vicenç Viaplana\nA la sèrie Sota el Sui torna a la terra, al primigeni, i esclata la seva passió estètica, en una gramàtica corbada de verds exultants, i altres colors, que expressa alhora la seva admiració per la supervivència del món vegetal i la frustració pels esdeveniments del procés català: “…un diàleg molt especial entre tu mateix, o sigui, el que hi ha de vegetal en tu mateix, d’orgànic; aquesta convulsió interna, que la veus transmutada en aquesta espècie de vegetació inventada”. Una sèrie de pensament vegetal que clou amb la magna peça Submergències de 8 x 3 metres, realitzada al llarg de tres mesos al Museu de Granollers.\nDelerós per encetar nous camins, Viaplana tanca el capítol del Montseny per seguir explorant la pintura, tornar a zero i fluir des de l’inconscient\nEl títol de la sèrie Excursió per la incertesa resum molt bé aquest anhel Viaplanià per l’inconegut, i el seu univers de besllums, que només es pot dir des de la pintura.\nEl que queda del somni americà\nEtiquetes Galeria Marc Domènech, Montse Gispert-Saüch, Vicenç Viaplana Navegació per les entrades\nArt, Col·lecció i Museu


Beques MECD de caràcter general per al curs acadèmic 2017/18 per a estudiantat que cursa estudis postobligatoris\nÚltima modificació: 19/04/2018 | Font: SGDE\nResolució de la convocatòria (Data de publicació en BOE:10/08/2017)\nTermini: fins al 17 d’octubre\nInstruccions per accedir a la Seu Electrònica del Ministeri d'Educació i registre\nAcords adoptats pel Jurat de Selecció\nFormulari: Inclusió d'un nou membre en la unitat familiar: Autorització\nPresentació telemàtica d'al·legacions\nPresentació telemàtica de recurs de reposició\nRevocacions en la convocatòria de beques per al curs 2017/18\nEs recorda els beneficiaris i beneficiàries de beca del Ministeri d'Educació per al present curs, 2017/18, que d'acord amb el que disposa l'article 41 de la convocatòria, s'entendrà que les persones beneficiàries que hagen incorregut en alguna de les situacions següents no han destinat la beca a la finalitat per a la qual s'ha concedit:\n- Haver anul·lat la matrícula.\n- No haver superat el 50 per cent dels crèdits matriculats en convocatòria ordinària ni extraordinària. En el supòsit d'ensenyaments de les branques de ciències i ensenyaments tècnics, el percentatge mínim que s'ha de superar és del 40 per cent.\nPer al càlcul d’aquest percentatge no es tindran en compte els crèdits convalidats, reconeguts o adaptats.\nEn aquest supòsits, escau la devolució de la beca concedida i han de reintegrar tots els components de la beca, a excepció de l’import de matrícula.\n· Possible cancel·lació del compte bancari per a l’ingrés de la beca\nLa convocatòria de beques del Ministeri d’Educació, Cultura i Esport per al curs 2017/18 preveu l’ingrés de les ajudes concedides en diversos terminis. Per tant, per a evitar retards en els pagaments demanem a les persones interessades que no cancel·len el compte bancari que han consignat en la sol·licitud de beca i el mantinguen obert durant tot el curs acadèmic i durant tot el procediment de beques, sobretot si s’ha sol·licitat recurs de reposició.\nEn tot cas, si es cancel·la el compte que s’ha consignat en la sol·licitud de la beca, s’ha d’obrir un nou compte i comunicar al Negociat de Beques mitjançant un correu a becas@uji.es les dades personals i el número complet de compte junt amb el codi IBAN.\nTermini de finalització de sol·licituds\nLes persones que continuen pendents de crida de vacants després del 17 octubre i que no hagen sol·licitat la beca dins del termini establit, no podran sol·licitar la beca encara que es matriculen després del termini de finalització de convocatòria.\nPresentació telemàtica d'al·legacions a la beca Ministeri d'Educació - Curs 2017/18\nRecurs de reposicio a la beca Ministeri\nInformació proporcionada per: Servei de Gestió de la Docència i Estudiants\nImpresos del servei


EUA netejarà els terrenys contaminats de Palomares 50 anys després de l'accident - Regió7 :: El Diari de la Catalunya Central\nEUA netejarà els terrenys contaminats de Palomares 50 anys després de l'accident\nefebarcelona 20.10.2015 | 00:00\nEspanya i els EUA van signar una declaració d'intencions per assolir el més aviat possible un acord per procedir a la rehabilitació de l'entorn de Palomares (Almeria) i el trasllat de les terres contaminades, per reparar un "error" gairebé 50 anys després de l'accident radioactiu.\nEl secretari d'Estat dels EUA, John Kerry, i el ministre d'Exteriors, José Manuel García-Margallo, van signar ahir aquest memoràndum d'entesa, en una visita a Espanya en què el cap de la diplomàcia nord-americana va dir que el seu país està compromès a mantenir "una relació amb una Espanya forta i unida".\nEn una jornada amb una atapeïda agenda, després de reunir-se ahir amb García-Margallo, Kerry es va entrevistar ahir amb el president del govern, Mariano Rajoy, i va ser rebut al palau de la Zarzuela pel rei Felip VI, amb qui va constatar les bones relacions entre els dos països i va analitzar les perspectives de la cooperació bilateral i assumptes de l'agenda internacional.\nAbans d'abandonar Espanya, el secretari d'Estat va mantenir una trobada a la base de Torrejón de Ardoz amb el líder socialista, Pedro Sánchez.\nPalomares, que manté radioactivitat des del 1966 a causa de la caiguda accidental de diverses bombes nuclears d'un avió nord-americà, era un dels principals punts de l'agenda. Quan està a punt de complir-se el 50 aniversari d'aquell accident, Espanya i els Estats Units han signat una declaració que posa el punt d'inici per negociar un acord el més aviat possible que permeti una rehabilitació de Palomares i l'empaquetatge, trasllat i emmagatzematge de les terres contaminades en un emplaçament adequat als Estats Units.


Atorgat l’ajut Francesc Salvà i Campillo 2021 - Museu Nacional de la Ciència i la Tècnica de Catalunya - MNACTEC\nInici > El Museu > Premsa > Atorgat l’ajut Francesc Salvà i Campillo 2021\nAtorgat l’ajut Francesc Salvà i Campillo 2021\nL'ajut estava convocat pel MNACTEC i l'Institut Ramon Muntaner\nLa tercera edició de l’ajut a la recerca Francesc Salvà i Campillo, convocat pel Museu Nacional de la Ciència i la Tècnica de Catalunya i l'Institut Ramon Muntaner, s’ha atorgat a la proposta de treball Què fer amb les runes de la Matussière? La (in)visibilització del patrimoni industrial de la ribera d’Isil i Alós (Pallars Sobirà), de Ferran Pons Raga.\nDotada amb 4.000 euros, es tracta d’una beca que s’atorga a una recerca històrica i/o patrimonial sobre els diferents àmbits que configuren el patrimoni, la història i la cultura industrial, científica i tècnica de Catalunya (patrimoni moble, immoble i/o immaterial). L’ajut està destinat a donar suport d’una manera prioritària a investigadors/es joves, en període de formació o en les primeres etapes d’activitat investigadora.\nEl Jurat de l’ajut ha destacat l’interès científic del projecte que presenta un plantejament innovador, l’impacte de la recerca en l’àmbit territorial (Pallars Sobirà) i pel fet que descriu propostes patrimonials de futur.\nEls membres del Jurat també han destacat l’alt nivell de les propostes presentades i han instat els estudiosos i investigadors a continuar treballant en aquesta línia.


L'Ajuntament de l'Alcora contracta a 7 joves desocupats a través del pla 'Avalem Joves +'\nL'Ajuntament de l'Alcora ha rebut 129.488,95 euros a través del pla ‘Avalem Joves +’ de la Generalitat Valenciana. Es tracta d'un pla emmarcat dins del Sistema Nacional de Garantia Juvenil i finançat pel Fons Social Europeu, que es divideix en dos programes -Emcuju i Empuju- per a la contractació de joves desocupats, qualificats i no qualificats, durant un any.\nA través del programa Emcuju, l'Ajuntament ha rebut una subvenció de 62.477,95 € i ha contractat a 3 persones: una arquitecta, una advocada i un informàtic. I mitjançant l'Empuju, ha obtingut una subvenció de 67.011 € i ha empleat a 4 persones: 2 conserges i 2 auxiliars administratives.\nEls joves contractats han estat rebuts aquesta setmana per l'alcalde, Samuel Falomir, el regidor de Promoció Econòmica, Robert Tena, la primera tinent d'alcalde, Ana Huguet i l'Agent d'Ocupació i Desenvolupament Local, i ja s'han incorporat als seus respectius llocs de treball.\nTena ha destacat la importància d'aquest tipus d'iniciatives, “ja que, a més de fomentar l'ocupació juvenil, aporten als participants experiència professional i formació en l'administració local, millorant així la seua ocupabilitat”.\nPer la seua part, el primer edil ha ressaltat que el foment de l'ocupació continua sent una de les prioritats de l'equip de govern local, per això “estem sol·licitant tots aquells programes que puguen beneficiar a les persones desocupades de l'Alcora”. En aquest sentit, “és fonamental sumar recursos i treballar de forma coordinada amb altres administracions”, ha manifestat.


Dinamarca: El govern ha de detenir el president sudanès si assisteix a la Conferència sobre el Clima Dinamarca: El govern ha de detenir el president sudanès si assisteix a la Conferència sobre el Clima\nLondres.- Amnistia Internacional ha sabut que el govern de Dinamarca ha cursat al president del Sudan, Omar al-Bashir, una invitació per assistir el desembre de 2009 a la Conferència sobre Canvi Climàtic que tindrà lloc a la capital danesa, Copenhaguen. La Cort Penal Internacional (CPI) va emetre el març de 2009 contra el president al-Bashir una ordre de detenció per crims de guerra i crims de lesa humanitat comesos a Darfur. "Dinamarca ha de deixar clar que procedirà a la detenció del president al-Bashir si viatja a Copenhaguen," va manifestar Christopher Keith Hall, alt assessor jurídic d'Amnistia Internacional. "La Cort Penal Internacional necessita la cooperació dels seus Estats membres. Segons disposa l'Estatut de Roma, en virtut del qual va quedar establerta la Cort, Dinamarca té el deure de detenir i lliurar en el seu territori qualsevol persona contra la qual la Cort hagi cursat ordre de detenció." "Dinamarca pot i ha de demostrar el seu lideratge en la pràctica de posar a disposició de la justícia presumptes autors dels pitjors crims mitjançant el reconeixement del seu deure de detenció," va agregar Christopher Keith Hall. Amnistia Internacional va rebre la informació durant una reunió d'Estats Parts en l'Estatut de Roma de la Cort Penal Internacional. La Cort Penal Internacional va emetre el març de 2009 una ordre de detenció contra el president al-Bashir per crims de guerra i crims de lesa humanitat comesos a Darfur.


Alcaldes socialistes contracten els serveis d'una empresa il·legal d'un polític de la CUP\nRedacció Catalunyapress | divendres, 12 de febrer de 2016\nDiferents alcaldes del PSC han contractat els serveis de l'empresa il·legal de seguretat Fir Fuset i Roca Associats SCP, els guàrdies jurats patrullen amb una bandera independentista com a emblema.\nAixí ha informat OK Diario, que ha revelat a més que es tracta d'una empresa no inscrita al Registre Especial d'Empreses de Seguretat, el que vol dir que no està habilitada per a prestar tasques de vigilància. Això sí, està donada d'alta davant el registre mercantil com a empresa del sector de la "restauració i postes de menjar".\nCarles Roca i Franquesa, exregidor de la CUP a l'Ajuntament de Cardedeu entre 2007 i 2011, és el fundador d'aquesta empresa. Les afinitats ideològiques fan que diversos ajuntaments governats per CDC i ERC recorren habitualment als serveis d'aquesta empresa.\nA MUNICIPIS SOCIALISTES\nPerò Fir SCP també ha treballat per a municipis governats pel PSC com Granollers, l'alcalde és el socialista Josep Mayoral. L'empresa s'ha fet càrrec durant els últims anys dels serveis de seguretat de les Barraques Populars a les festes de l'Ascensió de Granollers.\nEls agents de seguretat de Fir SCP, que patrullen amb l'emblema de l'estelada, també van desenvolupar tasques de vigilància a la festa major de la Creu Alta de Sabadell el maig del 2015, quan el municipi estava governat per l'alcalde socialista Joan Carles Sánchez Salinas.\nL'empresa contata als seus vigilants com "controladors d'accessos", és a dir, porters de discoteca. No obstant això, paradoxalment, després els agents patrullen amb l'equip propi d'un guàrdia jurat: una armilla reflectant que els identifica com a "Vigilants dels Països Catalans" i una estelada a la porra.\nFir Fuset i Roca Associats SCP


Vuit inspectors realitzaran 325 visites a Eivissa dins del Pla de Lluita contra la precarietat laboral del Govern\nEIVISSA, 1 Ago. (EUROPA PRESS) -\nEl conseller balear de Model Econòmic, Turisme i Treball, Iago Negueruela, ha anunciat a Eivissa que al juliol i agost un total de vuit inspectors realitzaran aquest any 325 visites a l'Illa.\nNegueruela i el president del Consell d'Eivissa, Vicente Marí, han presentat el Pla de Lluita contra la precarietat laboral 2019 en aquesta illa. En total, 32 inspectors efectuaran un total de 1.300 actuacions.\nCom a novetat, per primera vegada es farà un control del registre de jornada laboral dels treballadors, que aconseguirà a prop de 700 empreses de Balears i que a Eivissa arribarà a unes 160 empreses.\nAquests controls, ha explicat el Govern, es duran a terme al mateix temps que s'efectuen les inspeccions del Pla de Lluita, que ja s'ajusta al Reial decret llei de mesures urgents de protecció social i de lluita contra la precarietat laboral en la jornada de treball aprovat aquest any pel Govern espanyol.\nDes de l'Executiu han recordat que la finalitat d'aquesta campanya és combatre la precarietat en diferents àmbits per transformar aquells contractes temporals que no tenen causa real en indefinits.\nTambé es pretenen convertir els falsos "temps parcials" en contractes a temps complet o controlar el compliment del registre de jornades dels treballadors.\nNegueruela ha avançat que en acabar la campanya es farà un balanç amb els principals resultats d'aquest estiu.\nDes de l'aplicació del primer Pla de Lluita en 2015, més de 24.000 treballadors han vist millorades les seves condicions de treball.\nEn el cas d'Eivissa, segons ha informat el Govern, 3.986 persones han resultat beneficiades en aquests últims quatre anys.\nNomés el 2018, el nombre de treballadors beneficiats directament de l'operatiu estival va superar els 1.300: 1.168 contractes van ser transformats de temporals a indefinits; 149 treballadors van tenir una ampliació de jornada i en 27 ocasions es van detectar faltes d'alta en la Seguretat Social.\nDes del Govern han reiterat que el Pla de Lluita contra la Precarietat ha anat demostrant la seva eficàcia any rere any, ressaltant l'evolució de la taxa de temporalitat, que a Balears ha passat del 19,5 per cent el juny de 2015 al 15,9 per cent al juny de 2019.\nTambé han ressaltat la taxa de parcialitat que en els últims 4 anys ha passat del 36,9 en 2015 al 34,9 per cent de 2019.\nAquest descens de 2 punts percentuals contrasta amb el lleuger increment de la taxa que ha experimentat la mitjana nacional en el mateix període de referència.


En Joan de Sa Bardissa: Anàlisi del temporal\nQuin temporal tan autèntic i quina extensió que ha tingut.\nGrans masses de nuvolades i de tempestes han escombrat de sud-oest a nord-est arreu de la geografia catalana, sobretot a les zones arran de mar, tal com el règim propi de precipitacions de l'època sol fer.\nA l'estació del Mas Pallí de Calonge hem recollit un total de 74,2 mm i han estat molts els indrets arreu del Principat, que han acumulat més de 50 mm, i alguns d'altres, com ara Valls, Vandellòs o la Mussara, han superat el centenar de litres per metre quadrat recollits.\nSens dubte una grandíssima ploguda que serà molt beneficiosa per als boscos, els rius i el creixement de bolets.\nÉs molt probable que durant les hores d'aquest dissabte, tant de matinada, com durant el dia, es perllonguin les precipitacions, que, però, s'aniran restringint cada cop més al nord del país.\nUs deixo amb tres imatges que exemplifiquen la situació viscuda. Per un costat tenim el recull pluviomètric d'avui a la base de dades de Meteoclimatic.\nDesprés tenim un mapa que recull les descàrregues elèctriques detectades pel Meteocat i després un altre mapa de detecció de llamps per part de Meteoclimatic.\nEn resum: tot plegat, un autèntic temporal que ha implicat un canvi radical en el temps.\nD' Unknown a 0:03:00\nRelacionat amb: Meteorologia, Natura, Pluges torrencials, Tardor


Kleopatra Beach Yildiz Hotel Alanya Turquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nKleopatra Beach Yildiz HotelAtaturk Cad No:176 , Alanya, Alanya, Turquia, 7400 - Veure al mapaPuntuació dels comentaris5,4Basada en56comentarisKleopatra Beach Yildiz HotelVeure més fotosVestíbulVeure més fotosVeure totes les 44 fotosMolt bona ubicació 7,1Veure al mapa7,1UbicacióParticularitats que li encantaranaire condicionatbalcó/terrassamini bar\nSobre l'allotjamentDescripcióDissenyat tant per oci com per negoci, Kleopatra Beach Yildiz Hotel està situat idealment a Alanya; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Platja de Cleopatra, Damlataş Aqua Centre, Archeological Museum a prop, els visitants de l'hotel estaran encantats amb la seva localització. Aprofiti's de la riquesa de serveis i avantatges d'aquest hotel de Alanya. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes, servei d'habitacions. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, servei de despertador, mini bar, balcó/terrassa, telèfon a cada habitació. L'hotel ofereix moltes oportunitats d'oci úniques, com piscina exterior, massatge. Sigui quina sigui la seva raó per visitar Alanya, el Kleopatra Beach Yildiz Hotel és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatempolles d'aigua de cortesiaplat de dutxabalcó/terrassamini bar Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantAir conditioner is available at an extra charge of EUR 5. Comentaris recents de clients


El Molins de Rei Club de Futbol i després de reunir la seva Junta Directiva, vol manifestar el següent:\nLa crisi sanitària originada pel Covid-19 ens va fer aturar-nos de cop a mitjans de març i vam haver d'interrompre immediatament la nostra activitat habitual com a entitat esportiva i social i cercar noves formes per relacionar-nos. Malauradament aquesta crisi sanitària sense precedents ens ha fet canviar la nostra forma de vida i entre altres coses ens ha tret de moment la possibilitat de fer allò que tant i tant ens agrada, jugar a futbol i compartir bones estones amb els companys/es.\nEn primer lloc només podem que desitjar-vos que us trobeu bé de salut i tractant de gestionar tota aquesta complexa situació de la millora manera possible. Des del club us volem enviar un missatge d'agraïment a tots i totes, juagadors/es, entrenadors/es i treballadors/es del club, famílies i socis/es de l'entitat, són temps difícils en què ens toca fer un gran esforç col·lectiu pel bé comú i individual i us volem donar les gràcies per tants esforços i sacrificis que estem fent per superar aquesta situació i per tot el suport que ens feu arribar sempre. També us volem transmetre ànims, ja que tard o dora anirem superant les dificultats i retornant a una nova normalitat que esperem que a la llarga encara pugui ser millor que l'anterior i que ens permeti retrobar-nos aviat a la gespa del Josep Raich.\nMentre arriba el moment, el club s'ha vist obligat a suspendre la seva activitat i anul·lar la programació prevista per aquesta temporada. Malgrat tot seguim a l'espera de noves indicacions de les autoritats pertinents per acabar de concretar si encara serà possible realitzar alguna de les activitats previstes i us mantindrem degudament informats a mesura que en tinguem coneixement.\nAquest passat 23 d'abril de 2020, la Federació Catalana de Futbol ens ha comunicat a tots els clubs de Catalunya que acordava donar per finalitzades totes les competicions de la temporada 2019-2020 i per tant tots els nostres equips ja no tornaran a la competició oficial aquesta temporada. Durant els propers dies la Federació farà una consulta amb els clubs per recavar informació respecte a la conclusió dels campionats i adoptar una decisió pel que fa a possibles campions, ascensos i descensos. En tant bon punt tinguem més informació us la comunicarem ja que tenim alguns equips implicats en aquesta decisió.\nDonades aquestes difícils circumstàncies, la paralització de l'activitat esportiva i amb la voluntat de situar-nos sempre al costat dels interessos de les nostres famílies, el club ha decidit no efectuar el darrer cobrament de la quota d'aquesta temporada que restava pendent. Ens mantenim a l'espera de les decisions que puguin prendre la Federació Catalana de Futbol i altres administracions públiques per garantir la viabilitat econòmica del club i els interessos de tots els nostres membres i com sempre restem oberts a tractar qualsevol situació particular que s'esdevingui.\nMalgrat aquesta dolorosa aturada, des del club hem tractat des del primer moment d'aquesta crisi de cercar noves formes de relacionar-nos entre nosaltres, de mantenir més viu que mai el nostre #orgullmolinenc i no em deixat de treballar per tal de planificar i organitzar tant una possible tornada a l'activitat com sobretot la propera temporada 2020-2021. A mesura que clarifiquem els procediments de cara al proper curs futbolístic ho anirem comunicant pels canals habituals.\nLa propera serà una temporada sens dubte atípica i plena de reptes i com no podria ser d'altra manera comptem amb tots i totes vosaltres per seguir creixent i continuar gaudint com ho fem de l'esport i l'educació en valors a Molins de Rei. Més que mai els nostres infants i joves haurien de poder trobar en l'esport un espai de salut i benestar que els ajudi a ser feliços i seguir amb el seu desenvolupament personal i social i com sempre el Molins de Rei Club de Futbol seguirà treballant per aconseguir-ho. Com bé sabeu aquesta es una tasca conjunta amb tota la comunitat que formem l'entitat i una vegada més us adrecem a que ens seguiu donant suport i confiança.\nPer anar-nos acomiadant, volem aprofitar per fer un reconeixement a tots els nostres equips i persones implicades en el dia a dia del club per la gran temporada que heu realitzat, tant a nivell esportiu com pels nous aprenentatges i experiències que de ben segur haurem pogut compartir plegats. De tota situació se'n poden extreure sempre coses que ens permetin avançar i mirar amb esperança al futur i esperem retrobar-nos tots i totes al Municipal i que torni a rodar la pilota.\nPer últim voldríem transmetre el nostre més sentit condol a totes aquelles persones que lamentablement han perdut éssers estimats en aquestes circumstàncies tan difícils, tot el nostre suport i ànims, desitjant que vinguin temps millors per totes i agraint enormement la tasca d'aquells i aquelles que lluiten cada dia per ajudar-nos a superar aquesta crisi.\nTORNAREM I HO FAREM MÉS FORTS!\nMolins de Rei, 25 d'abril de 2020


octubre | 2019 | Club Natació Vinaròs\nEl cap de setmana del 26 i 27 d’ octubre ,va començar la competició per als nostres equips : infantil, junior i absolut.\nVa tenir lloc en la Piscina Municipal de Benicarló.\nVan participar set equips de la provincia : CN Benicarlo, Vall mon d’ aigua, Nados, Castalia, Vila-Real, Vila-swim i CN Vinaròs, en un total de 155 nadadors.\nEl CN Vinaròs participaba en 27 nadadors : Toni, Astor, Alex, Marc, Miquel, Ian, Pere, Andreu , Gerard, Chava, Santi, Iker, Claudia, Aura, Sara, Carla, Ainhoa G., Ainhoa C., Natalia, Lucia,vDaniela, Lluna, Ona, Julia,cTeresa i Mar. Dirigits pel seu entrenador Albert Delmonte.\nTot i que molts d’ ells debutaben en estes categories,van aconseguir moltes millors marques personals.\nAndreu Jovani, va aconseguir fer mínima nacional en 50 mtrs lliures en un crono de 25.33\nFelicitar a tots els nadadors per la seua actitud i ganes mostrades en cada una de les proves i animar-los a continuar entrenant i millorar cada día per aconseguir una gran temporada.\nTambé agrair l’ assistència dels pares i familiars a la grada donant tot el suport i ànims a tots els nadadors.\nDavid León Arán, medalla d’ Or en 1.500 mtrs lliures.\nEl passat cap de setmana, díes 26 i 27 d’ octubre, es va celebrar a Madrid, a la Piscina M-86 el Circuit Open Madrid d’ Hivern 2019.\nEl nostre Nadador David León Arán,va acudir al campionat en representació del CN Vinaròs.\nUn campionat on es donen cita nadadors de tota Espanya i d’ altres llocs d ‘ Europa, sempre havent acreditat les marques mínimes per a poder participar.\nEl dissabte, David es va classificar per a la final dels 400 mtrs lliures, i en ésta va aconseguir un temps de 4.00 min. ,La seua millor marca personal en aquesta prova.\nEl diumenge ,es va classificar per a les finals de 1.500 mtrs lliures i 200 mtrs esquena.\nEn la prova de 1.500 mtrs va aconseguir ser el guanyador en un temps de 15.48 min, aconseguint la seua millor marca personal i penjant-se la medalla d’ Or.\nEn 200 mtrs esquena es va classificar en un temps de 2.02 min, pero en la final i després de l’ esforç fet en la final anterior dels 1.500 mtrs, en ésta va pujar un poc el temps i va fer 2.05 min.\nPRESENTACIO TEMPORADA 2019-2020\nEl diumenge dia 20 d’ octubre es va fer com ja és habitual la presentació dels equips del Club Natació Vinaròs un any més al Pavelló Poliesportiu.\nVa començar obrint l’acte, el nostre president , fent menció dels èxits més destacats aconseguits pels nadadors en la temporada anterior ,destacant l’ ascens de l’ equip a la Divissió d’ Honor.\nTambé fent menció al gran repte que tenim aquest any de gestionar tots els grups de natació d’ iniciació, de manteniment , especialització i competició.\nA l’acte també va assistir en representació del consistori, el regidor d’esports Jose Chaler ,que va dir unes paraules a tots els assistents, després el president va continuar l’acte presentant les diferents categories, sent els primers : el grup d’ escoleta seguit pels pre-benjamins, benjamins, alevins, infantils, juniors ,absoluts i aquest any com a novetat el nou grup de màsters.\nTambé va presentar als nostres entrenadors : Marta, Sergi, Alex, Marc i Toni dirigits per Albert Delmonte i Isidro Martorell que són els encarregats de la formació de tots els nadadors.\nEn acabar l’acte es va fer un berenar per a tots els nadadors, obsequiat un any més pel col·laborador TELEPIZZA.\nI avui, els nostres nadadors alevins, infantils i juniors acompanyats dels seus entrenadors Albert, Isidro i Marc junt en alguns pares que han volgut compartir aquesta sortida, han fet un entreno diferent, una caminada al Portell de l’infern … un matí genial !!!


El temporal remitent després d'un cap de setmana de fred intens i abundants nevades | Consumer\nEl temporal remitent després d’un cap de setmana de fred intens i abundants nevades\nVuit comunitats autònomes continuen encara en alerta\nEl fred intens i les copioses nevades d’aquest cap de setmana van començar a remetre en la jornada d’ahir. Malgrat tot, vuit comunitats continuen en alerta, set ports segueixen tancats al tràfic i en 20 és necessari l’ús de cadenes.\nSegons la Direcció general de Protecció Civil, l’avís per neu es manté a Aragó, Astúries, Cantàbria, Galícia, Navarra, País Basc i Castella i Lleó (aquesta també per vents forts), mentre que Canàries ha estat avisada per pluges i vents forts.\nA les quatre de la passada matinada set ports de muntanya, tots de la xarxa secundària, romanien tancats. Tres d’ells de la província de Burgos; altres tres de Cantàbria, i un de Navarra.\nL’ús de cadenes era imperatiu en 20 ports, tres enquadrats en autovies i la resta en rutes secundàries. Aquestes autovies són l’A-317, a Granada, al seu pas per Pineda de la Vidriera; l’A-137 en Portalet (Osca), i l’A-317 en El Cim (Jaén).\nL’Institut Nacional de Meteorologia (INM) preveu per avui nevades de febles a moderades a Burgos, León i Palencia, a partir dels 800 metres, i en aquestes mateixes províncies es preveuen també ratxes fortes o molt fortes de vent. A Aragó haurà nevades febles, per sobre dels 500 metres, a Osca i Teruel.\nTambé es preveuen nevades febles a Astúries i Cantàbria, per sobre dels 700 metres; a les quatre províncies gallegues, per sobre dels 900 metres; a Navarra, per sobre dels 500 metres, i a les tres províncies basques, en cotes superiors als 600 metres.\nL’INM alerta a més de la possibilitat de pluges i vents forts a Las Palmas i Santa Cruz de Tenerife, bestreta de les quals podria deixar un front atlàntic que s’apropa a la Península Ibèrica per l’oest.\nlluvias-ca nevadas-ca temporal


El set i mig - Vilapedia\nEl “set i mig” és un joc de cartes que utilitza la baralla espanyola de quaranta cartes. El joc consisteix en obtenir set punts i mig, o acostar-se a això el més possible. Les cartes valen tants punts com el seu valor facial, excepte les figures, que valen mig punt.\nUn dels jugadors ha d'actuar de banca. Seguint l'ordre de les agulles del rellotge, la banca va donant una carta a cada jugador. Cada jugador aposta i, per torn, pot demanar cartes a la banca, amb la condició que una sola de les que té estiga tapada, de manera que si destapa totes, la banca es la dóna tapada, i si guarda una cap per avall, la banca li dóna una altra destapada. Es pot plantar en qualsevol moment si ha arribat a set i mig, o si està per baix. Si té set i mig o es passa, ha de descobrir la carta tapada.\nTot jugador que té com a primera carta una figura (mig punt) i al demanar rep una altra figura, dos figures, tres figures (consecutives), podrà doblar, triplicar, quadruplicar ... fins a rebre una carta que no siga figura. Això vol dir que amb cada una de les figures podrà jugar com si fos un jugador diferent, apostant en cada un dels jocs de manera independent.\nQuan tots els jugadors han jugat, li toca el torn a la banca, que descobreix la seua carta i juga, a la vista de tothom, fins plantar o passar-se. Guanya tot aquell que tinga més punts que la banca, sense passar de set i mig. Qui té set i mig, cobra el doble de la seua aposta i, en alguns llocs, es converteix en banca. A igualtat de punts, sempre guanya la banca.\nAquest joc és molt semblant a l'anomenat Black Jack, molt popular en els casinos, que es juga amb baralla francesa i les puntuacions i regles són un poquet diferents.\nLa forma més estesa d'aposta és:\nLa "banca" dirà la quantia de l’aposta abans de començar a repartir les cartes, de manera que cada jugador aposta aquesta quantitat contra ella.\nEl jugador que es passe de 7,5 sempre pagarà a la banca l'import de l'aposta.\nEl jugador que empate amb la banca pagarà a aquesta l'import de l'aposta.\nEl jugador que obtinga 7,5 rebrà el doble de l'aposta que va fer la banca.\nSi la banca trau 7,5 tots pagaran a aquesta el doble de l'aposta, excepte el jugador que haja tret 7,5 que pagarà quatre vegades l'import de l'aposta.\nQuan la carta repartida és una mitjana i les immediatament següents siguen mitjanes podrà jugar cadascuna com una aposta diferent contra la banca.\nExemple de joc de dues persones\n1.\tEls jugadors fan l'aposta mínima d'entrada.\n2.\tLa banca situa davant del jugador una carta cap per avall.\n3.\tEl jugador mira la carta i escull si es planta o si vol seguir amb una de nova. Si vol pujar l'aposta ho ha de fer abans de veure la nova carta.\n4.\tSi seguís el jugador hauria d'escollir quina carta quedaria cap per avall (la que li dóna la banca o la que li havia donat al principi).\n5.\tSeguit del lliurament d'aquesta carta el jugador tornaria a escollir si es planta o segueix.\n6.\tAra és el torn de la banca. La banca mira la carta que tenia sobre la taula i escull si es planta o segueix (es seguiria a partir d'aquí el mateix procés que el jugador; l'únic que canviaria seria qui li donava la carta).\nObtingut de «http://vilapedia.wikis.cc/w/index.php?title=El_set_i_mig&oldid=2496»\nDarrera modificació de la pàgina: 27 set 2015 a les 23:09.


Notícies | Més de 4.000 persones viuran VÈRTEX en primera persona!\nJa s’han tancat les inscripcions per a la trobada d’aquest any! En total, seran més de 4.000 persones les que participaran a VÈRTEX! Un esdeveniment únic que se celebrarà els dies 14 i 15 d’abril a Vilafranca del Penedès!\nDimecres 28 de febrer es van tancar les inscripcions per participar a VÈRTEX. En total, més de 4.000 persones viuran in situ una trobada mai feta per al MCECC. Hi vindran 73 centres d’esplai del Moviment i 185 persones voluntàries que es distribuiran en cinc comissions: comunicació, mèdic, logístic, d’activitats i general.\nLa trobada se celebrarà el 14 i 15 d’abril a Vilafranca del Penedès. Una de les excepcionalitats de l’esdeveniment és que serà la primera vegada que hi participaran des d’infants fins a monitors i monitores! A més, coincideix amb el 60è aniversari de l’inici de les activitats de les entitats d’educació en el lleure de l’actual Moviment i el 5è aniversari de la celebració de la primera assemblea del MCECC amb la nova dimensió catalana.\nPer al bon funcionament de VÈRTEX, el proper 18 de març hi haurà una reunió informativa que es realitzarà a 3 punts simultàniament. Recordeu que cal inscripció prèvia.


Aquesta parella hindú-musulmana celebra el seu amor sense límits en aquesta sessió de fotos | Les Caves\nAquesta parella hindú-musulmana celebra el seu amor sense límits en aquesta sessió de fotos\nA les fotos, que porten per títol “Una història d’amor de Nova York”, els colorits vestits tradicionals de la parella contrasten amb l’ambient urbà d’alguns llocs concrets de Manhattan com la sínia de Bryant Park, que es converteixen en testimoni d’aquesta bonica història d’amor.\nSón conscients que en una altra part de món no podrien visibilitzar els seus sentiments, per això busquen transmetre esperança als que no poden viure amb la mateixa llibertat.\nUna publicació compartida de Sufi Malik (@ sufi.sun) el 9 octubre 2019 a les 09:03 PDT\n“Vaig créixer presenciant i veient diferents tipus d’amor, alguns en la meva família i altres a Bollywood”, expl ica Sundas Malik. “Quan em vaig fer gran i em vaig adonar de quin era la meva sexualitat, mai vaig veure la representació de persones que s’assemblaven a mi. Estic molt contenta de tenir l’oportunitat de ser aquesta representació amb l’amor de la meva vida”.\nva ser el mateix fotògraf qui les va compartir en el seu Twitter personal, causant furor pel missatge que porten implícito.Resulta increïble la revolució que pot suposar unes simples fotografies, tant, que en aquest cas ha portat fins i tot a la reflexió política.\nUna publicació compartida de Anjali (@anjalichakra) el 9 octubre 2019 a les 9:00 PDT\n“Quan Anjali i jo ens vam fer virals, la nostra relació es va polititzar més enllà de la nostra imaginació “, explica Malik. “La dinàmica hindú-musulmana, pakistanès-índia de la nostra relació va sorgir en la majoria de les converses sobre nosaltres. Encara que la resposta aclaparadora va ser excel·lent, mai pensem realment que el vincle que compartim entre nosaltres seria una barrera ‘reparadora’ entre dues religions i cultures que han estat sempre en conflicte “.\nLa prova que elles porten a la perfecció la convivència de les seves religions i cultures està en el dia que Malik va assistir a la seva primera licitació, un ritual d’oració hindú que adora a una o més deïtats. Ella que ha crescut en una llar “predominantment conservador sunnita” i no tenia massa amics hindús estava una mica nerviosa, però “Anjali i els seus pares van respondre totes les meves preguntes sobre els diferents déus i deesses i el que representen durant la cerimònia. Ara estic emocionada i vull aprendre més sobre l’hinduisme, mentre no puc esperar a queAnjali celebri Eid amb mi! “.\nEid és la major festivitat musulmana. Un gran exemple de que davant l’amor no hi ha fronteres ni diferències insalvables de cap tipus, no som pocs els que ho pensem, comentaris com “això sí que és amor de veritat”, “es nota que les dues s’estimen profundament”, “els brillen els ulls quan es miren mútuament”, “felicitats per el seu amor i no deixin que ningú les separi “han pogut llegir-se entre els milers que ha rebut la publicació.\nUna publicació compartida de Sufi Malik (@ sufi.sun) el 30 juliol 2019 a les 6:00 PDT


Reductor Intensiu 7 Nits, 450ml | deemm\nInici > Cuida la línia > Anticel·lulítics i reductors > Reductor Intensiu 7 Nits - 450ml\nEl nou Somatoline 7 nits, ha aconseguit amb la seva fórmula concentrada d'actius reduir el greix localitzat en tan sols 7 nits. Una autèntica revolució de les cremes reductores que no pots deixar escapar. Prova-ho i descobriràs com es modela la teva figura en tan sols 7 nits.\nEl nou SOMATOLINE REDUCTOR INTENSIU 7 NITS, ha aconseguit amb la seva fórmula concentrada d'actius reduir el greix localitzat en tan sols 7 nits. Una autèntica revolució de les cremes reductores que no pots deixar escapar. Prova-ho i descobriràs com es modela la teva figura en tan sols 7 nits.\nAquest extraordinari reductor té una major eficàcia reductora, gràcies a la seva alta concentració de ingredients actius. Afavoreix l'eliminació dels líquids retinguts, greix localitzat i a més allisa i hidrata la pell.\nEls resultats han estat clínicament provats contra placebo en 89 dones que presentaven adipositat localitzada a la cintura, malucs i cuixes. L'eficàcia del producte va ser avaluada comparant valors inicials i valors obtinguts després de 7 nits de tractament. Les proves clínic-instrumental demostren que Somatoline reductor intensiu 7 nits actua sobre el greix localitzat i excés de líquids amb eficàcia reductora i que si es perllonga el tractament de xoc durant 7 nits més, es potencia l'eficàcia reductora.


IB3 | BALEARS FA CIÈNCIA: Entrevista al director general d’Espais Naturals, Miquel Mir\nDissabte 18 a les 11.00\nEntrevista al director general d’Espais Naturals, Miquel Mir\nDirigit i presentat per Enric Culat, Balears fa Ciència és el magazín de ciència i medi ambient que s’emet cada dissabte a IB3 Ràdio, d’11 a 14 hores.\nAquest dissabte, després de migdia, entrevistarem Miquel Mir, el director general d’Espais Naturals i Biodiversitat, amb qui farem un repàs de diversos temes d’actualitat que afecten aquest departament. Tot seguit, farem un primer avanç de Formentera 2.0, unes jornades sobre noves tecnologies i cultura digital que enguany arriben a la seva cinquena edició. En xerrarem amb la seva organitzadora, la periodista Rosa Castells.\nA la primera hora del programa, continuarem amb el nostre espai habitual De Viatge i anirem fins als Andes xilens amb Jaume Seguí, que treballa al laboratori d’Ecologia Terrestre de l’Imedea que dirigeix Anna Traveset, on està realitzant una tesi doctoral sobre les respostes del gènere Viola a espècies invasores i a gradients ambientals en sistemes de muntanya. Seguí estudia una violeta dels Andes xilens, la violeta del Teide i la Viola jaubertiana, un endemisme de Mallorca.\nDesprés de les 13 hores, retrobarem algunes seccions i col·laboradors habituals. Primer farem Patrimoni Arqueològic amb Albert Forés, divulgador, especialista en arqueologia i gestor cultural. Després serà el torn de l’humor, amb una Entrevista Impossible amb Xavi Canyelles i, abans d’acabar, farem Safareig de Ciència amb el físic Adrià García.


Inici » Actualitat » Notícies » Club d'Escacs El Prat\nUna de les entitats més antigues de la ciutat consagrada no pas a un esport, sinó a un joc-ciència, com als seus practicants els agrada anomenar-lo.\nEls escacs, a nivell mundial, tenen una història de segles plena d'anècdotes i ensenyances. En el cas del Prat, els orígens del Club d'Escacs cal buscar-los just abans de la Guerra Civil, on al bar Autonomista, situat davant de l'Ajuntament, s'hi reunien un grup d'aficionats (l'avi Pi Guillem, el doctor Pujol, Guillem Casanovas...) que feien les seves partides. Passada la Guerra, i en un nivell molt modest, el Club 4 tenia una secció d'escacs, un joc impulsat també per la parròquia. Quatre aficionats, Rafael Mitjavila, Antoni Boter, Jaume Tort i Albert Rodríguez van decidir crear un club només d'escacs, però les autoritats franquistes els ho van negar, fins que l'any 1948 es va autoritzar la creació d'una secció d'escacs de l'Agrupación Artística y Literaria Cervantes. Però va caler esperar fins el desembre de 1961 per fundar el Club d'Escacs El Prat. Abans, però, els escacs van viure una bona època a la ciutat, impulsats per gent com el mestre Amadeu Requesens, que juntament amb la seva dona Célia van fer molt per aquest joc a la nostra ciutat. En aquells anys es jugaven torneigs entre els tres clubs de la ciutat (els altres dos eren el de la Seda i el de la Paperera), així com també competicions comarcals i a nivell federatiu. Eren molt concorregudes les simultànies (partides d'un sol jugador -sovint el campió d'Espanya- contra 20 o 25), i va ser força curiós el torneig per correu amb un club de Dönger (Holanda), on els moviments es comunicaven per carta. Una partida podia durar més d'un any. En aquella època hi havia al Prat més de 60 llicències federatives (actualment en són unes 50).\nSegons explica Joan Marcé, fundador del club, "la fita més important va ser la consecució del Campionat de Catalunya juvenil (de 16 a 18 anys), l'any 1977, guanyant als millors clubs del país. Va ser històric". Com també són històriques (fa més de 50 anys que es fan) les partides simultànies al carrer entre jugadors locals durant la Festa Major. Marcé fa memòria dels jugadors històrics del club, com David Garcia Ilundain, mort fa poc, que va ser Gran Mestre Internaciona (va arribar a fer taules amb Karpov i Kasparov), Jaume Palau, Rafael Mitjavila, Àngel Lázaro... Pel que fa a l'època actual, la presidenta del club, Mercè Sanjoaquín, destaca jugadors com Andrés Hidalgo (Mestre de Catalunya), Antonio Dauder i els germans Castelltort, entre altres. En aquests moments, el club té quatre equips en actiu en el Campionat de Catalunya, dels quals un ha pujat de categoria aquest mateix any, un fet que ha omplert d'orgull tots els socis.\nCada dia, la seu del club obre a partir de les set de la tarda perquè els socis i tothom qui estigui interessat pugui entrenar-se, tot jugant partides curtes o, des de fa poc, fent servir un ordinador que simula un jugador contrari i que és molt útil per millorar el nivell competitiu. Cada any, durant uns dos mesos i els dissabtes, se celebra el Torneig Social, que no és oficial i està obert a tothom. Una altra activitat són les partides comentades, on un mestre comenta alguna partida jugada entre dos grans experts.\nTot i que la seu del club és a l'avinguda del Canal, les competicions oficials les juguen al CEM Julio Méndez. A banda, els socis solen participar, a títol individual, en diferents torneigs arreu de l'Estat i a l'estranger. Un fet interessant és que els escacs són un joc mixt, ja que no es fan distincions entre sexes, ni tampoc entre edats. "El més important d'aquest esport és que t'ensenya a ser persona, a saber perdre i a saber guanyar. Et potencia la reflexió, la capacitat d'anàlisi de les situacions", explica Joan Marcé.\nAv. del Canal, 178\nTel: 93 370 45 69


Signatures sense lectors en el Sant Jordi d'estiu - Diari de Barcelona | Diari de Barcelona\nSignatures sense lectors en el Sant Jordi d'estiu - Diari de Barcelona\nSignatures sense lectors en el Sant Jordi d'estiu\nMés de setanta llibreters han demanat posar una parada davant de la botiga\nFotos Txell Feixas\nEl coronavirus va impedir celebrar la diada de Sant Jordi el 23 d’abril i els rebrots a la capital han fet canviar les previsions de recuperar-lo el 23 de juliol. Finalment, al nou Dia del Llibre i la Rosa no hi hagut parades al Passeig de Gràcia, però una setantena de llibreters ha demanat permís per muntar un estand davant de la seva botiga.\nLa imatge de la jornada és la d'escriptors signant llibres sense lectors. Per exemple, Pilar Rahola, Laia Aguilar i Care Santos, ho feien a la Casa del Llibre de Passeig de Gràcia. També destacava la imatge de la periodista Txell Feixas signant per a lectors que recollirien els llibres quan ella ja no hi fos.\nAltres comerciants, en canvi, han optat per encarar la nova data de Sant Jordi com un dia més. És el cas de Lluís Morral, llibreter de la Laie, que considera que avui serà un dia “normalíssim” i “desinflat”. La seva llibreria finalment no ha posat cap parada ni porta autors per signar llibres. Moltes editorials han seguit aquesta línia i han cancel·lat les trobades d’escriptors amb els seus lectors.\nLluís Morral endreçant llibres a la Laie\nTot i això, la llibreria Documenta manté les signatures, però cal cita prèvia i hi ha una mampara de protecció. Segons el seu llibreter, Eric del Arco, a la botiga han decidit que “Sant Jordi no existeix” i que ells celebren “santa Brígida”, que és el que realment és avui. Del Arco tampoc ha posat cap paradeta, però ha afirmat que “la llibreria és la festa” i que hi són cada dia de l’any.\nPer la seva banda, el Gremi de Llibreters ha explicat que amb la celebració d’avui volen "commemorar el retrobament dels ciutadans amb les roses i seguir mantenint viu el teixit comercial i les botigues de proximitat i de barri". Tot i els dubtes, el Gremi de Llibreters i el de Floristes han demanat que es vagi a les botigues i que es compleixin les mesures de seguretat.\nEl proper dijous celebrem el #diadelarosaielllibre més atípic en mooolts anys, però volem gaudir-lo tan com puguem.\nÉs per això que hem fet el nostre decàleg del 23 de juliol. No pot fallar cap de les mesures, però segur que entre tots i totes ho aconseguirem!! ??#23dejuliol pic.twitter.com/hEN0zWD9fn\n— Gremi de Llibreters (@Llibreterscat) July 21, 2020\nEstem preparats per demà! Gràcies pel vostre recolzament! pic.twitter.com/XqAWK7z65J\n— Gremi Floristes (@GremiFloristesc) July 22, 2020


Històries del Tibet (1) | Bloc de toies.com\nHistòries del Tibet (1)\ndimecres, 22 Agost 2007 by Mario\nEl Tibet i la seva gent\nFer un article sobre el Tibet és terriblement complicat si es vol d’alguna manera fugir dels tòpics i fer una anàlisi el més asèptic possible. Fer de Richard Gere no m’atrau (ja que probablement va haver de buscar al mapa on era aquesta regió abans de fer publica la seva posició més orientada a la seva imatge personal que als pobres desgraciats que pretén defensar) i preferiria ser una mica més atrevit amb l’anàlisi.\nEl que penso sobre el Tibet és una barreja del que he llegit (tant de les organitzacions en defensa de la llibertat del Tibet com als escrits del Govern Xinés) i el que tímidament he vist i he sentit en els meus escassos 4 dies a la seva capital, Lhasa. La meva opinió per tant és tan parcial com la majoria.\nParlar de d’història del Tibet al llarg de 20 segles és tan demagògic i imprecís com treure al Guifré el Pilós als meetings d’ERC. Deixeu-me que comenci l’història al 1950, quan en Mao va envair el Tibet diuen que per alliberar-lo de la ingerència estrangera i del règim feudal-religiós que hi regnava. Segons els xinesos (tal i com es diu al Museu de Lhasa) no hi va haver cap invasió sinó un alliberament de les seves gents per poder ser lliures, abolir les classes socials i garantir els drets humans (?¡). No sembla que fos tan evident ja que no va ser fins al 1959 (de nou un any gloriós) que els xinesos van poder prendre el control total sobre el territori i van donar per acabat l’alliberament, això sí, en aquest període van ser desenes de milers (milions segons altres fonts) de tibetans els que van perdre la vida, destrucció quasi complerta de monestirs en plena revolució cultural i milers els que van acompanyar al 14è Dalai Lama a l’exili. Els anys posteriors son tan esgarrifosos com els anteriors: repressió, supressió d’identitat i simbologia tibetana i política ben coneguda d’assentament de colons xinesos al territori (bàsicament amb comerços, restaurants i tendes de quincalla). Avui la població xinesa és de 7-8 milions, comparada amb els 2-3 de tibetans. Avui el tibetà (d’arrel semblant al nepalí i res a veure amb el xinés) és una llengua d’interès antropològic (per les traduccions que el sànscrit es van fer d’escriptures budistes de l’Índia) però inútil en temes administratius o comercials.\nAvui el Tibet, que compleix els requisits que moltes nacionalitats amb exigències independentistes no compleixen, com és una ètnia, cultura, història i llengua diferencial amb la xinesa, és una regió que fa pena, un Port Aventura on cal anar a una àrea concreta per veure les atraccions autòctones i imaginar-se com havia de ser en el passat. Els xinesos així ho han volgut. El palau de Potala, residència dels Dalai Lama, està buit , de cartró pedra, i només serveix per putejar als turistes fent-los pujar mil escales jurant en sànscrit per la falta d’oxigen. El procés de desculturització i destrucció està perfectament dissenyat. Les properes Olimpíades senzillament han permès suavitzar la situació donant senyals de cert aperturisme del regim neo-capitalista de Beijing.\nPerò per què tot aquest enrenou amb el Tibet? Les atrocitats, repressió social i religiosa no han estat pitjors que a les antigues repúbliques soviètiques en període Stalin, ni que les barrabassades a l’Àfrica amb els dictadors tocats amb la mà de Déu ni amb les disputes ètniques. Les raons penso les hem de buscar amb la magnífica venda mediàtica que durant anys el Dalai Lama ha anat fet pel món (potser un tant tendenciosa).\nEl Dalai és la clau de tot. És el lider polític i religiós, és el Déu vivent. Totes dues coses juntes van ser un perill pels estats comunistes i ara continuen sent un perill pels interessos econòmics de la nova Xina, que necessita treure’s de sobre algunes conseqüències dels 50 anys d’estat comunista. L’aparell mediàtic xinés està treballant brutalment en aspectes de drets humans, medi-ambient i localització de nous negocis en el seu territori. El Dalai és un grà que els molesta.\nAquesta reflexió, ben simple fins ara, no m’acaba de satisfer. Estic defensant una teocràcia (a l’estil dels Ayatolahs) que proposa un estil de vida absolutament fonamentalista religiós on ‘el poble’ no compta per res i les successions dels líders (Dalais) encara es fa amb una colla de monjos que busquen pels pobles nens que parlin sànscrit als 3 anys?\nNo, no puc estar d’acord amb un Tibet independent si el retorn del Dalai serveix per re-instaurar una teocràcia a l’estil del sXII. Cal una transformació a l’estil tibetà, sense influència xinesa.\nAra bé, dit això he d’expressar el meu respecte i admiració pel 14è Dalai, Tenzin Gyatso, que penso que és una persona excepcional i que pot donar-nos veritables lliçons d’humanitat (i que per cert visita BCN).\nLa polèmica deu estar servida, no? De moment, gaudiu dels rostres del Tibet actual que vaig poder captar.\nMúsica de Yungchen Lhamo (iTunes: http://phobos.apple.com/WebObjects/MZStore.woa/wa/viewAlbum?id=17507569&s=143454)\nUs afegeixo un parell d’articles absolutament oposats:\nhttp://www.embajadachina.org.mx/esp/zt/zgxz/t55562.htm i el de ‘El Pais’, curiosament aparegut avui.\nHi ha un parell de pel.lícules extraordinaries si voleu saber més del Tibet:\nPeace of Tibet i Tibet- Cry of the Snow Lion\nDe Beijin a Shanghai o cómo emular al maestro, perdón administrador →\n2 thoughts on “Històries del Tibet (1)”\nvictor on Dimarts, 1 Abril 2008 a les 12:36 said:\nMario on Dimarts, 1 Abril 2008 a les 13:47 said:\nGracias por tu respuesta pero creo sinceramente que he sido preciso en el grado de objetividad del tema, obviando una posición simplista de buenos y malos y poniendo en duda algunas cuestiones sobre el futuro del Tibet.\nYo creo que la información no tiene ninguna otra cara porque eso significaría admitir que estoy sólo informado parcial y tendenciosamente y te aseguro que leí distintos informes, chinos, tibetanos y occidentales para hacerme una más global composición del problema, aparte de haber estado ahí, no obstante te agradezco el link y no dudes en que en cuanto pueda le echaré un vistazo.


651x366 La Nuria i la seva parella, el Rubén, en una roda de premsa de la UAVAT / ACN La Nuria i la seva parella, el Rubén, en una roda de premsa de la UAVAT / ACN\n“Com que no tenia ferides de sang, encara ha sigut pitjor”. Nuria Figueras era a Cambrils la nit del 17 al 18 d’agost quan, vuit hores després de l’atemptat de la Rambla, un cotxe va atropellar vianants del passeig Marítim i es va encastar contra una patrulla dels Mossos d’Esquadra. Del vehicle en van sortir els terroristes, armats amb ganivets i una destral. “Vaig sentir un cop i vaig veure com el cotxe quedava tombat. El meu company es va posar davant meu i quan un dels agressors era a poca distància el noi va fer un salt i el va atacar”. El Rubén, la parella de la Nuria, va rebre una ganivetada a la cara que li ha deixat una cicatriu de 10 centímetres, li ha afectat els nervis facials i li ha canviat el timbre de veu. A partir d’aquell moment va començar un calvari que encara continua un any després i que ha provocat que ella hagi arribat a fer una petició dràstica al ministeri de l’Interior: “Volia que em traguessin de la llista de víctimes perquè estava massa saturada”.


Termòstat d'acció ràpida, material ceràmic, CE, fabricants i proveïdors de certificats TUV - Fàbrica de la Xina - Termal Internacional\nDetalls del producte Descripció detallada del producte 1.KSD301 Bimetal Thermostat 2.Rating: 10A / 13A / 15A / 16A-250V 3.Life: 10000-50000 cicles 4.CQC, TUV, UL, ISO 5.Bimetal Termòstat Bàsic Termòstat d'acció a pressió, Material ceràmic , CE, certificat TUV 250V 10A A la imatge que es mostra a continuació, hi ha una sèrie de KSD301 ...\nBakelita i ceràmica opcional\nDins dels 20-25 dies posteriors a la recepció del dipòsit\nTermòstat d'acció ràpida, material ceràmic, certificat CE, TUV 250V 10A\nA la imatge que es mostra a continuació, hi ha una sèrie de Termòstat Bimetal KSD301. Té una seguretat provada i fiabilitat a un preu assequible. Aquesta és la raó per la qual el Termòstat Bimetal s'aplica àmpliament en els principals aparells elèctrics. Diversos terminals i configuracions de muntatge estan disponibles per a una màxima flexibilitat de disseny. L'acció ràpida del disc bimetàlic de detecció de temperatura proporciona una separació de contacte d'alta velocitat. En aquest Termòstat Bimetal, es pot construir l'interruptor per obrir o tancar els seus contactes elèctrics a l'alça de la temperatura. Una vegada que la temperatura del disc bimetàl·lic ha tornat a la temperatura de restauració especificada, els contactes tornaran automàticament al seu estat original. Els usos típics d'aquesta construcció inclouen la limitació i el control de les temperatures en tot tipus de sistemes de calefacció.\nCaracterístiques addicionals del termòstat bimetal\nEspecificacions del termòstat bimetal\nHi ha disponibles diferents tipus de tipus de muntatge. Si teniu alguna consulta sobre el Termòstat Bimetal KSD301, no dubteu a posar-vos en contacte amb nosaltres de cap manera i sempre intentarem ajudar-vos.\nHi ha molts altres termòstats bimetàl·lics i peces de recanvi disponibles. Ens agradaria proporcionar-li la seva informació tan aviat com obtinguem la seva consulta.\nBenvingut a comprar el termòstat d'acció ràpida, el material ceràmic, el certificat CE i el nostre certificat amb la nostra fàbrica. Som un dels principals fabricants i proveïdors de la Xina en aquest camp, oferint-li el millor servei postvenda i lliurament ràpid. Tingueu la llibertat d'obtenir la mostra gratuïta de nosaltres.\nHot Tags: termòstat d'acció ràpida, material ceràmic, CE, certificat TUV, Xina, fàbrica, fabricants, proveïdors, compra, mostra gratuïta


zona monunental, park güell, accés lliure, barcelonins, veïns\nLa zona monumental del Park Güell serà d'accés lliure per als barcelonins\nPrèviament, els ciutadans hauran de registrar-se i, els veïns del Park Güell, demanar la targeta d'accés, a partir del 25 d'octubre.\nEls barcelonins podran accedir lliurement a tot el Park Güell\n21/07/2013 10:17 Actualizado a 21/07/2013 10:25\nBarcelona (Redacció). En total seran 70.000 veïns empadronats els que podran obtenir el carnet, el qual els permetrà accedir a l’àrea restringida de manera gratuïta i sense cita prèvia. Cal recordar que la part que es regula és el 7,9% de la superfície del parc i només durant unes hores. La resta és d'accés totalment lliure.\nDurant la segona setmana de setembre els veïns dels barris del Coll, Vallcarca-Penitents, La Salut, El Carmel i Can Baró rebran una carta que els informarà de com obtenir-lo. El tràmit es podrà fer trucant al 010, a través del portal de tràmits de l'Ajuntament o anant a les oficines d'atenció al ciutadà de la plaça Sant Miquel, Gràcia o Horta-Guinardó.\nA l'octubre l’Ajuntament de Barcelona posarà en marxa la iniciativa Gaudir+BCN, que permetrà que tots els barcelonins puguin registrar-se per tenir accés gratuït al parc. El tràmit permetrà retirar una entrada gratuïta diària per visitar la zona monumental del parc i reservar una visita guiada anual i gratuïta per la ciutat. Aquest pas s’ha de fer a l'oficina d'atenció de la plaça Sant Miquel.\nPer a la resta de visitants, l'entrada general anticipada costarà 7 euros amb IVA inclòs, tot i que hi ha diversos descomptes per a grups i col·lectius determinats, que poden arribar fins al 45% del preu de l'entrada. A més, les escoles barcelonines podran entrar de forma gratuïta al recinte monumental.\nEls ingressos obtinguts de les entrades es destinaran al manteniment de tot el recinte del Park Güell i només es pagarà per accedir a la zona monumental.\nNova web i app del Park Güell\nL’entrada anticipada es podrà comprar al nou web www.parkguell.cat. A més, els grups de més de 20 persones també podran reservar plaça d'aparcament. D'altra banda, l’Ajuntament posarà en marxa a l'octubre una aplicació gratuïta per a mòbil que permetrà visitar el parc de forma guiada. També senyalitzarà a l'interior del parc un circuit per orientar els visitants i que puguin ubicar els punts emblemàtics.


Escola Les Vinyes: de maig 2014\nValoracions de les colònies\nTot i que ja en fa molts dies que vam tornar de colònies, avui us fem arribar les valoracions que n'han fet els nens i nenes, des d'infantil a cicle mitjà. Vam anar a Sant Pere de Torelló (Osona) a la casa El Molí de la Riera. La casa és un antic molí a peu del riu Ges, un riu preciós i planer que llisca damunt d'una llosa impressionat de pedra. L'entorn era idoni per fer un munt d'activitats relacionades amb la vida al riu, als prats i alzinars propers a la casa, la conservació de la natura, els oficis antics...\nEn el CD de fotos que us lliurem a finals de curs tindreu un bon grapat de fotografies i records d'aquests dies tan bonics que vam passar de colònies, de moment us fem arribar les valoracions que n'han fet els nens i nenes.\nEtiquetes: curs 13-14, escola les vinyes, sant cugat sesgarrigues, sortides\nEl passat 25 d'abril vam celebrar els XXII Jocs Florals. Enguany va ser molt especial perquè els vam celebrar a l'Auditori del Centre Cívic, els nens estaven còmodament asseguts i van poder gaudir d'una bona visió de l'escenari. L'escenari estava molt ben guarnit i donava molta presència, se n'havien encarregat hores abans l'AMPA conjuntament amb una colla de pares i mares voluntaris.\nEl jurat estava format per Gema Marcos (mare de l'escola), Jana Jubert (ex-alumna de l'escola), Josep Mª Soler (periodista i conductor del programa "llegir per sentir" de Ràdio Vilafranca) i Xavi Cerezo (mestre de l'escola).\nL'acte va ser molt emocionant, els nens i nenes esperaven amb molta expectativa els primers i segons premis de cada classe i el jurat va estar d'acord en que havia costat molt escollir-ne només dos perquè, tan els rodolins d'educació infantil com els contes de primària tenien molt de nivell.\nEl premi per als guanyadors va ser un llibre i tots els nens i nenes va rebre un diploma per haver-hi participat.\nA continuació teniu les obres guardonades, esperem que gaudiu de la lectura!!\nXxii jocs florals from